open-index/open-wikipedia-markdown huggingface dataset:
Mišels Platinī

**Mišels Fransuā Platinī** (, dzimis  Žofā, Francijā) ir bijušais Francijas futbolists, treneris un bijušais UEFA prezidents.

Platinī bija Francijas futbola izlases dalībnieks, kad tā uzvarēja 1984. gada Eiropas čempionātā futbolā. Šajā turnīrā viņš kļuva par rezultatīvāko vārtu guvēju un tika atzīts par labāko spēlētāju. Viņš piedalījās arī 1978., 1982. un 1986. gada Pasaules kausos, pēdējos divos no tiem sasniedzot pusfinālu. Platinī, Alēns Žiress, Luiss Fernandess un Žans Tiganā kopā veidoja *carré magique* (*maģisko kvadrātu*), grupu no viduslīnijas spēlētājiem, kas bija 1980. gadu Francijas futbola izlases kodols. Viņš tiek uzskatīts par vienu no labākajiem piespēlētājiem futbola vēsturē, kā arī brīvsitienu izpildītājiem un uzbrukumu noslēdzējiem. Viņam pieder rekords ar visvairāk gūtajiem vārtiem (9) Eiropas čempionātos futbolā, lai arī viņš piedalījās tikai vienā turnīrā 1984. gadā.

Platinī trīs gadus pēc kārtas tika atzīts par Eiropas Gada futbolistu (1983 — 1985). Trīs reizes balvu saņēmuši ir trīs spēlētāji, arī Johans Kruifs un Marko van Bastens, bet Platinī ir vienīgais, kurš to saņēma trīs gadus pēc kārtas.

No 2007. līdz 2016. gadam Mišels Platinī bija UEFA prezidents. Pirms tam šajā amatā bija zviedru speciālists Lenarts Jūhansons (*Lennart Johansson*). Gan 2011. gadā, gand 2015. gadā Platinī tika atkārtoti pārvēlēts šajā amatā, taču pēc korupcijas skandāla bija spiests amatu atstāt. Viņš bija pirmais futbolists, kurš ieņēma tik augstu amatu.

2004. gadā brazīļu futbola leģenda Pelē Mišelu Platinī iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Atsauces

## Ārējās saites
Aleksejs Kovaļovs

**Aleksejs Kovaļovs** (; dzimis 1973. gada 24. februārī) ir bijušais krievu hokejists, labās malas uzbrucējs, ilggadējs Krievijas hokeja izlases dalībnieks.

## Spēlētāja karjera
Savu profesionālā spēlētāja karjeru Kovaļovs uzsāka 1990. gadā, kad spēlēja Maskavas "Dinamo" vienībā. Tās rindās viņš aizvadīja vēl divas sezonas.

1991. gada NHL draftā viņu, ar kopējo 15. numuru, izvēlēja Ņujorkas "Rangers", kuram Kovaļovs pievienojās 1992.-93. sezonā. 1993.-94. sezonā viņš kopā ar "Rangers" komandu izcīnīja Stenlija kausu. 1994.-95. sezonā Kovaļovs aizvadīja 12 spēles Krievijas Superlīgas klubā Toljati "Lada", bet "Rangers" rindās spēlēja līdz pat 1998. gadam, kad tika aizmainīts uz Pitsburgas "Penguins". 2002.-03. sezonas otrajā pusē Kovaļovs nonāca atpakaļ "Rangers" vienībā, bet 2003.-04. sezonas otrajā pusē tika aizmainīts uz Monreālas "Canadiens". 2004.-05. NHL sezonas lokauta laikā Aleksejs spēlēja Superlīgas klubā Kazaņas "Ak Bars", bet pēc tam atgriezās Monreālā.

2011. gada vasarā Kovaļovs atgriezās Eiropā, pievienojoties KHL kluba Mitišču "Atlant" rindām. 2012.—13. gada sezonu uzbrucējs aizvadīja NHL: Floridas "Panthers" rindās, taču 2013. gada 21. martā paziņoja par profesionālā spēlētāja karjeras beigšanu. Pēc tam gan vēl vienu sezonu viņš nospēlēja Šveices hokeja līgā, taču pēc 2013.—14. gada sezonas patiešām beidza profesionālā karjeru.

Aleksejs ir spēlējis trijās NHL Visu Zvaigžņu spēlēs, kā arī 2005. gada Pasaules čempionātā tika atzīts par turnīra labāko uzbrucēju.

PSRS hokeja izlases rindās Kovaļovs spēlējis 1990. un 1991. gada Eiropas čempionātos junioriem, vienpadsmit spēlēs atzīmējoties ar 12 vārtiem un 6 rezultatīvām piespēlēm. Abos turnīros komanda izcīnīja sudraba medaļas.

NVS hokeja izlases rindās Aleksejs aizvadījis 1991. gada Pasaules čempionātu junioriem, kā arī 1992. gada Olimpiskās spēles, kļūstot par Olimpisko čempionu, kā arī kļūstot par Pasaules čempionu junioriem.

Krievijas hokeja izlases sastāvā Kovaļovs piedalījies trijos Pasaules čempionātos, divās Pasaules kausa izcīņās, kā arī 2002. un 2006. gada Olimpiskajās spēlēs, 2002. gada Olimpiskajās spēlēs izcīnot bronzas medaļu.

## Ārējās saites
Marko van Bastens

**Marsels van Bastens** (; dzimis  Utrehtā) ir bijušais Nīderlandes futbolists, bijis arī AFC Ajax galvenais treneris. Līdz 2008. gada Eiropas futbola čempionātam viņš vadīja Nīderlandes izlasi. Spēlētāja karjeras laikā 1980. un 1990. gados viņš spēlēja Amsterdamas "Ajax un AC Milan. Viņš tiek uzskatīts par vienu no labākajiem uzbrucējiem futbola vēsturē un savas īsās karjeras laikā guva 277 vārtus. Viņa karjeru pārtrauca savainojums. Van Bastens izcēlās ar atlētisku spēli ar bumbu, taktisko gudrību, efektīgiem sitieniem no gaisa. Trīs reizes viņš saņēma *[[Ballon d'Or]]* balvu kā Eiropas gada labākais futbolists (1988., 1989. un 1992. gadā) un FIFA Pasaules gada spēlētāja balvu 1992. gadā. Van Bastens ierindojās astotajā vietā Francijas iknedēļas žurnāla *[[France Football]]* balsojumā par Gadsimta spēlētāju, izvēloties bijušos *[[Ballon d'Or]]* ieguvējus.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Sasniegumi

### Spēlētāja karjera
**Ajax**

* Eredivisie: 1981–82, 1982–83, 1984–85
* KNVB beker: 1982–83, 1985–86, 1986–87
* UEFA Kausu ieguvēju kauss: 1986–87

**AC Milan**

* Itālijas Serie A: 1987–88, 1991–92, 1992–93, 1993–94
* Supercoppa Italiana: 1988, 1992, 1993, 1994
* Eiropas kauss/UEFA Čempionu līga: 1988–89, 1989–90, 1993–94
* Eiropas Superkauss: 1989, 1990, 1994
* Starpkontinentālais kauss: 1989, 1990

**Nīderlande**

* Eiropas čempionāts futbolā: 1988

**Individuālie sasniegumi**

* Ballon d'Or: 1988, 1989, 1992
* FIFA pasaules gada labākais spēlētājs: 1992
* Eiropas kausa labākais vārtu guvējs: 1988–89
* Itālijas Serie A labākais vārtu guvējs: 1989–90, 1991–92
* Eredivisie labākais vārtu guvējs: 1983–84, 1984–85, 1985–86, 1986–87
* Nīderlandes gada futbolists: 1984–85
* Eiropas Zelta zābaks: 1985–86

## Atsauces

## Ārējās saites
Kruifs

**Kruifs** () ir nīderlandiešu uzvārds. Cilvēki ar šādu uzvārdu:
* Johans Kruifs, Nīderlandes futbolists
* Žordi Kruifs, Nīderlandes futbolists, Johana Kruifa dēls
1359. gads

**1359**. () bija parastais gads, kurš pēc Jūlija kalendāra sākās otrdienā.

## Notikumi
* Murads I kļuva par Osmaņu impērijas sultānu, kad nomira iepriekšējais - Orhans I
* Bogdans I kļuva par Moldāvijas princi, iegūstot tai neatkarību no Ungārijas karalistes

## Miruši
* 13. novembris - Ivans II Sarkanais, Maskavijas lielkņazs (dzimis 1326.)
* *nezināmā datumā* - Orhans I (dzimis 1281., 1284 vai 1288.)
Karels Rahūneks

**Karels Rahūneks** (; dzimis 1979. gada 27. augustā, miris 2011. gada 7. septembrī) bija čehu hokejists, aizsargs, Čehijas hokeja izlases dalībnieks.

## Spēlētāja karjera
Savu profesionālā spēlētāja karjeru Rahūneks uzsāka, kad 1997-98 sezonā iekļuva Čehijas Ekstralīgas kluba HK Zlīna pieaugušo klubā, aizvadot tajā 27 spēles. 1997. gadā viņu draftēja arī NHL - viņu, ar kopējo 229. numuru, izvēlējās Otavas "Senators", kura rindās Rahūneks pirmoreiz spēlēja 1999-00 sezonā. "Senators" rindās viņš spēlēja līdz pat 2003-04 sezonas vidum, kad tika aizmainīts uz Ņujorkas "Rangers". Tiesa, 2002-03 sezonā 9 spēles Karels aizvadīja arī Krievijas Superlīgas klubā Jaroslavļas "Lokomotiv". 2004-05 sezonas NHL lokauta laikā Rahūneks atgriezās dzimtenē, sezonas pirmo pusi aizvadot HK Znojmo "Orli", bet sezonas otro pusi - "Lokomotiv" rindās. Jaroslavļas kluba rindās Rahūneks spēlēja arī 2005-06 sezonā, bet 2006-07 atgriezās "Rangers" sastāvā. 2007-08 sezonu Rahūneks aizvadīja Ņūdžersijas "Devils" vienībā. 2008. gada decembrī Karels tika atzīts par mēneša labāko KHL aizsargu. 2009. gada 10. janvārī spēlēja Pirmajā Kontinentālās hokeja līgas Zvaigžņu spēlē. 2010.—11. sezonu Rahūneks noslēdza kā līgas rezultatīvākais aizsargs.

2011. gada 7. septembrī spēlētājs gāja bojā Jaroslavļas aviokatastrofā.

Čehijas hokeja izlases rindās Rahūneks spēlējis trijos Pasaules čempionātos, 2010. gadā kopā ar izlasi izcīnot Pasaules čempiona titulu.

## Atsauces
Rūds Gullits

**Rūds Gullits** (; ; dzimis kā **Rūds Dils**,  Amsterdamā) ir bijušais Nīderlandes futbolists, tagad treneris. Savu spēlētāja karjeru viņš aizvadīja 1980. un 1990. gados, būdams Nīderlandes futbola izlases kapteinis, kura uzvarēja 1988. gada Eiropas futbola čempionātā un spēlēja arī 1990. gada Pasaules kausā. 1987. gadā viņu atzina par Eiropas Gada futbolistu un Pasaules Gada futbolistu 1987. un 1989. gadā. Viņš bija ļoti vispusīgs spēlētājs un savas karjeras laikā spēlēja dažādās laukuma pozīcijās. Pēdējais viņa vadītais klubs bija Groznijas "Terek" Krievijas Premjerlīgā.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Karjeras statistika

|-
|1979–80||rowspan="3"|Haarlem||Eredivisie||24||4||||||colspan="2"|-||colspan="2"|-||||
|-
|1980–81||Eerste Divisie||36||14||||||colspan="2"|-||colspan="2"|-||||
|-
|1981–82||Eredivisie||31||14||||||colspan="2"|-||colspan="2"|-||||
|-
|1982–83||rowspan="3"|Feyenoord||rowspan="3"|Eredivisie||33||9||||||colspan="2"|-||colspan="2"|-||33||9
|-
|1983–84||33||15||12||9||colspan="2"|-||4||1||49||25
|-
|1984–85||19||7||4||3||colspan="2"|-||2||0||25||10
|-
|1985–86||rowspan="2"|PSV Eindhoven||rowspan="2"|Eredivisie||34||24||2||1||colspan="2"|-||2||0||38||25
|-
|1986–87||34||22||3||6||colspan="2"|-||colspan="2"|-||37||28

|-
|1987–88||rowspan="6"|Milan||rowspan="6"|Serie A||29||9||6||3||colspan="2"|-||4||1||39||13
|-
|1988–89||19||5||1||2||colspan="2"|-||8||4||28||11
|-
|1989–90||2||0||0||0||colspan="2"|-||1||0||3||0
|-
|1990–91||26||7||1||0||colspan="2"|-||4||1||31||8
|-
|1991–92||26||7||1||1||colspan="2"|-||colspan="2"|-||27||8
|-
|1992–93||15||7||6||4||colspan="2"|-||4||1||25||12
|-
|1993–94||Sampdoria||Serie A||31||15||10||3||colspan="2"|-||colspan="2"|-||41||18
|-
|1994–95||Milan||Serie A||8||3||2||0||colspan="2"|-||3||0||13||3
|-
|1994–95||Sampdoria||Serie A||22||9||0||0||colspan="2"|-||colspan="2"|-||22||9

|-
|1995–96||rowspan="3"|Chelsea||rowspan="3"|Premier League||31||3||7||3||||||colspan="2"|-||38||6
|-
|1996–97||12||1||1||0||||||colspan="2"|-||13||1
|-
|1997–98||0||0||0||0||||||colspan="2"|-||0||0
244||109||21||19||colspan="2"|-||8||1||273||129
178||62||27||13||colspan="2"|-||24||7||229||81
43||4||8||3||||||colspan="2"|-||51||7
465||175||56||35||||||32||8||553||217

|-
|1981||1||0
|-
|1982||5||1
|-
|1983||6||4
|-
|1984||4||0
|-
|1985||4||0
|-
|1986||6||1
|-
|1987||6||5
|-
|1988||8||2
|-
|1989||2||0
|-
|1990||9||1
|-
|1991||4||1
|-
|1992||8||2
|-
|1993||2||0
|-
|1994||1||0
|-
!Kopā||66||17
|}

## Atsauces

## Ārējās saites
Aids

**Aids** var būt:

* AIDS — inficēšanās ar cilvēka imūndeficīta vīrusu (HIV) pēdējā, dzīvību apdraudošā pakāpe;
* zirga gaitas — veids, kā pārvietojas zirgs.
Creation Records

**Creation Records** bija britu neatkarīgā ierakstu kompānija, kuru 1983. gadā dibināja Alans Makgī, Diks Grīns un Džo Fosters. Izdevniecība pārtrauca savu darbību 1999. gadā.

Ierakstu kompānijas nosaukuma izvēle ir skaidrojama ar Alana Makgī patiku pret 20. gadsimta sešdesmito gadu grupu The Creation. Visi trīs Creation Records dibinātāji bija arī grupas Biff Bang Pow! sastāvā, kuras nosaukums arī sakrīt ar vienas The Creation dziesmas nosaukumu.

Oasis, My Bloody Valentine, The Jesus and Mary Chain, Primal Scream un Super Furry Animals ir tikai dažas no grupām, kas savus ierakstus ir izdevušas Creation Records paspārnē.
Turcijas mediji

**Turcijas mediji** ir daudzveidīgi un pastāv vairāki vietējie un ārvalstu periodiskie izdevumi, kas sniedz dažādus viedokļus. Vietējo izdevumu starpā pastāv ļoti sīva konkurence. Medijiem ir liela ietekme uz sabiedrisko domu. Populārākie preses izdevumi pēc tirāžas ir "Posta" un "Zaman". Kā nozīmīgi viedokļa paudēji tiek uzskatīti "Milliyet" un "Cumhuriyet" laikraksti. Vairums laikrakstu tiek izdoti Stambulā, kā arī paralēli Ankarā un Izmirā.

Pastāv ļoti liels daudzums raidorganizāciju, jo visā valstī ir plaši pieejams kabeļu un satelītu tīkls. Radio un televīzijas augstākā padome ir valsts institūcija, kas pārrauga raidorganizāciju darbību. Mediju īpašumtiesības koncentrējas dažu privāto uzņēmumu rokās un tādēļ ir diezgan ierobežots atšķirīgu viedokļu daudzums. Lielākais no mediju īpašniekiem ir Doana Mediju Grupa, kas 2003. gadā ieguva 40% no kopējiem valsts reklāmas ieņēmumiem. 2003. gadā Turcijā bija licencētas 257 televīzijas un 1.100 radio raidstacijas, bet pārējās darbojās bez licencēm. No visām licencētajām raidstacijām tikai 16 televīzijas un 36 radio stacijas sasniedza visas valsts auditoriju. 2003. gadā Turcijā darbojās aptuveni 22,9 miljoni televizoru un 11,3 miljoni radio aparātu. Bez vairākiem turku valodas kanāliem, valsts televīzija nodrošina arī atsevišķu kanālu raidīšanu arābu, čerkesu, kurdu un zazaki valodās.

## Skatīt arī

* Turcijas laikrakstu uzskaitījums
* Turcijas televīzijas staciju uzskaitījums
* Turcijas radio staciju uzskaitījums

## Atsauces
Garumzīme

thumb|150px|Garumzīme**Garumzīme**, arī **makrons** (no , garš) (**¯**), ir diakritiskā zīme, kas tiek likta virs vai zem patskaņiem. Garumzīme virs patskaņa nozīmē, ka šis patskanis izrunājot ir jāvelk.
[thumb|Burts Ī uz [Rīgas Pasažieru stacija|Rīgas dzelzceļa stacijas ēkas pilsētas nosaukumā latviešu valodā]]
Garumzīme ir sastopama daudzās valodās, tostarp latviešu, lietuviešu, maoru, japāņu rōmaji transkripcijā, kā arī klasiskajās valodās, piemēram, latīņu un sengrieķu valodā, kur tā palīdz precīzi atveidot izrunu un metrisko ritmu dzejā. Latviešu valodā garumzīme tiek attēlota kā horizontāla svītriņa virs burta (piemēram, *[[ā]]*, *[[ē]]*, *[[ī]]*, *[[ū]]* un vēsturiski arī *[[ō]]*), un tā norāda, ka attiecīgais patskanis ir jāizrunā ilgāk un stieptāk nekā īsie patskaņi.

Citos kontekstos un valodās garumzīme var kalpot arī citiem mērķiem, piemēram, fonētiskajā transkripcijā, kur makrons dažkārt tiek izmantots, lai apzīmētu vidus toņa patskani. Tomēr Starptautiskajā fonētiskajā alfabētā (IPA) pagarinātas skaņas apzīmēšanai parasti tiek izmantots modificēts kols  (), piemēram, [aː].

## Vēsture
Garumzīmes lietojums aizsākās jau sengrieķu un latīņu valodās, kur tā tika izmantota galvenokārt lingvistiskajā aprakstā un metriskajā analīzē, piemēram, dzejā. Sengrieķu valodā patskaņi tika klasificēti kā īsie vai garie, un garumzīme tika lietota, lai apzīmētu garo izrunu, piemēram, [ā] pret [a].

Viduslaiku latīņu filoloģijā un vēlāk renesanses periodā, kad pieauga interese par klasiskajām valodām, makrons tika izmantots kā palīglīdzeklis latīņu valodas mācīšanā, lai precizētu pareizu izrunu un kvantitāti (skaņas ilgumu).

Ar laiku garumzīme ienāca arī praktiskajā rakstībā dažādās valodās:

* Latviešu valodā garumzīme kļuva par neatņemamu ortogrāfijas sastāvdaļu 20. gadsimta sākumā, lai precīzāk atspoguļotu garos patskaņus, kas ir fonoloģiski nozīmīgi (piemēram, lapsa vs lāpsa). Tās ieviešana bija daļa no centieniem standardizēt latviešu rakstu valodu un sakārtot attiecības starp rakstu zīmi un izrunu.
* Lietuviešu valodā makrons tiek izmantots mazāk sistemātiski, galvenokārt fonētiskajā transkripcijā.
* Maoru valodā Jaunzēlandē garumzīmes lietojums (*tohutō*) ir būtisks, jo patskaņu garums var mainīt vārda nozīmi (piemēram, *keke* ‘kūka’ vs *kēkē* ‘klepot’).

* Japāņu valodā makrons tiek lietots rōmaji transkripcijā (piemēram, *Tōkyō*), lai norādītu garos patskaņus, kas japāņu rakstībā tiek attēloti ar diviem zilbju simboliem.

## Ārējās saites
Fabio Kannavaro

**Fabio Kannavaro** (; dzimis  Neapolē) ir Itālijas futbola treneris un bijušais futbolists. Kā futbolists viņš spēlēja centra aizsarga pozīcijā, aizvadījis 136 spēles Itālijas izlasē, 2006. gada FIFA Pasaules kausa uzvarētājs. 2006. gadā tika atzīts par FIFA Gada futbolistu un ieguvis arī Zelta bumbu (*Ballon d'Or*). Kopš 2025. gada oktobra ir Uzbekistānas futbola izlases galvenais treneris.

## Futbolista karjera
Spēlētāja karjeras laikā pārstāvējis Itālijas klubus *[[SSC Napoli|Napoli]]*, *[[Parma Calcio 1913|Parma]]*, *[[Milānas "Internazionale"|Internazionale]]*, *[[Juventus F.C.|Juventus]]*. 1999. gadā kļuva par UEFA kausa ieguvēju *Parma* sastāvā. Spēlējis arī *[[Madrides "Real" (futbols)|Real Madrid]]*, ar ko divreiz uzvarēja *[[La Liga]]* (2007. un 2008. gadā). Futbolista karjeru noslēdza Apvienoto Arābu Emirātu klubā *Al-Ahli*.

Pirmo spēli Itālijas izlasē aizvadīja  pret Ziemeļīriju. Piedalījies četros FIFA Pasaules kausa finālturnīros (, , , ) un divos Eiropas čempionāta finālturnīros (, ). Ilgus gadus bijis izlases kapteinis, tai skaitā arī 2006. gada Pasaules kausā, kad Itālija kļuva par pasaules čempioniem. Savu karjeru izlasē viņš beidza pēc 2010. gada Pasaules kausa finālturnīra, kur Itālijas izlase nespēja izkļūt no apakšgrupas. Kopā izlases rindās aizvadījis 136 spēles un guvis divus vārtus.

## Trenera karjera
Pēc spēlētāja karjeras beigām kļuva par treneri. 2013. gadā sāka strādāt *Al-Ahli* kā trenera asistents. 2014. gadā kļuva par Ķīnas kluba *[[Guangzhou Evergrande Taobao F.C.|Guangzhou Evergrande]]* galveno treneri. Karjeras turpinājumā strādājis arī Saūda Arābijā un ar citu Ķīnas klubu *[[Tianjin Quanjian F.C.|Tianjin Quanjian]]*.

2017. gada atgriezās *Guangzhou Evergrande*. 2019. gada martā tika apstiprināts par Ķīnas izlases galveno treneri, turpinot darbu arī klubā. Tā paša gada 28. aprīlī nolēma pārtraukt darbu ar izlasi, lai koncentrētos darbam klubā.

2022. gada septembrī pirmo reizi kļuva par kādas Itālijas komandas galveno treneri, uzņemoties B sērijas kluba *[[Benevento Calcio|Benevento]]* vadību. Tomēr jau nākamā gada februārī, komandai atrodoties izkrišanas zonā, tika atbrīvots no amata.  Kannavaro tika apstiprināts par A sērijas kluba *[[Udinese Calcio|Udinese]]* galveno treneri.

2024. gada decembrī Kanavaro tika apstiprināts par jauno Horvātijas kluba GNK Dinamo Zagreb treneri, iezīmējot viņa pirmo trenera darbu citā valstī Eiropā. 2025. gada oktobrī kļuva par Uzbekistānas izlases galveno treneri, lai vadītu komandu tās pirmajā Pasaules kausa finālturnīrā 2026. gadā.

## Sasniegumi

### Spēlētāja karjera
;Parma

* UEFA kauss: 1998—99
* Coppa Italia: 1998—99, 2001—02
* Supercoppa Italiana: 1999

;Real Madrid

* Spānijas La Liga: 2006—07, 2007—08
* Spānijas Superkauss: 2008

;Itālija

* FIFA Pasaules kauss: 2006

;Itālija U-21

* Eiropas U-21 čempionāts: 1994, 1996

;Individuālie sasniegumi

* Ballon d'Or: 2006
* FIFA Gada futbolists: 2006
* Itālijas Serie A gada labākais futbolists: 2006

### Trenera karjera
;Guangzhou Evergrande

* Ķīnas Superlīga: 2019
* Ķīnas FA kauss: 2018

## Atsauces

## Ārējās saites

* Oficiālā vietne
Latvijas futbola izlase 2009. gadā

**[[Latvijas futbola izlase]] [[2009. gads|2009]]. gadā** turpināja dalību 2010. gada Pasaules kausa kvalifikācijas turnīrā, kā arī aizvadīja draudzības spēles.

Sezonu Latvijas izlase uzsāka  ar draudzības spēli ar Armēniju Kiprā, spēlējot neizšķirti 0 — 0. Pavasarī atsākās arī Pasaules kausa kvalifikācijas turnīrs. 28. martā Latvijas izlase pārliecinoši ar 4 — 0 izbraukumā pārspēja Luksemburgas izlasi. Četras dienas vēlāk abas komandas tikās Rīgā, kur atkal pārāka izrādījās Latvija, šoreiz ar 2 — 0.

Augustā pārbaudes spēlē Latvija izbraukumā ar 0 — 1 piekāpās Bulgārijai. Septembrī izlase atsāka Pasaules kausa kvalifikācijas turnīra spēles. Vispirms Latvija izbraukumā uzvarēja Izraēlu, bet četras dienas vēlāk spēlēja neizšķirti 2 — 2 ar Šveices izlasi. Oktobrī Latvija noslēdza kvalifikācijas ciklu, Atēnās zaudējot grieķiem ar 2 — 5, bet Rīgā uzvarot moldāvus (3 — 2). Gadu Latvijas izlase beidza ar draudzības spēli Hondurasā, kur piekāpās vietējai valstsvienībai ar rezultātu 1 — 2.

## Statistika

## FIFA rangs

## Spēles

----

----

----

----

----

: Andris Vaņins — Oskars Kļava, Deniss Ivanovs, Kaspars Gorkšs, Deniss Kačanovs — Aleksandrs Cauņa (Dzintars Zirnis 89'), Vitālijs Astafjevs, Vladimirs Koļesņičenko (Maksims Rafaļskis 86'), Andrejs Rubins — Ģirts Karlsons (Kristaps Grebis 85'), Māris Verpakovskis.

----

: Andris Vaņins — Oskars Kļava, Deniss Ivanovs, Kaspars Gorkšs, Deniss Kačanovs — Aleksandrs Cauņa, Juris Laizāns, Vladimirs Koļesņičenko, Andrejs Rubins (Genādijs Soloņicins 78') — Ģirts Karlsons (Kristaps Grebis 71'), Māris Verpakovskis (Andrejs Perepļotkins 84').

----

: Andris Vaņins — Oskars Kļava, Deniss Ivanovs, Kaspars Gorkšs, Deniss Kačanovs — Aleksandrs Cauņa, Vitālijs Astafjevs, Vladimirs Koļesņičenko (Juris Laizāns 74'), Andrejs Rubins (Genādijs Soloņicins 63') — Ģirts Karlsons (Kristaps Grebis 69'), Māris Verpakovskis.

----

: Andris Vaņins — Ritus Krjauklis, Deniss Ivanovs, Dzintars Zirnis, Deniss Kačanovs — Genādijs Soloņicins (Aleksandrs Fertovs 80'), Maksims Rafaļskis (Jurijs Žigajevs 76'), Vitālijs Astafjevs, Vladimirs Koļesņičenko (Andrejs Perepļotkins 90'), Andrejs Rubins — Kristaps Grebis (Ģirts Karlsons 61').

## Spēlētāji

## Izlases vadība
* Aleksandrs Starkovs - galvenais treneris
* Igors Kļosovs - treneris
* Jurijs Ševļakovs - treneris
* Aleksandrs Kulakovs - vārtsargu treneris
* Genādijs Karavajevs - ģenerālmenedžeris
* Dags Čuda - ārsts

## Atsauces
Robeža

**Robeža** var būt:

* jēdziens matemātikā:
** robeža (matemātika) — raksturo funkcijas izturēšanos, kad tās arguments tiecas uz kādu noteiktu vērtību (apzīmē ar "lim"),
** robeža (topoloģija) — kopas robeža;
* robeža (ģeogrāfija) — nosacīta līnija starp divām dažādām teritorijām;
** valsts robeža;
* Rūbeža upes cits nosaukums.
Valsts robeža

[thumb|300px|Robeža starp [Meksika|Meksiku un ASV. Neliels norobežojums atdala blīvi apdzīvoto Tihuanas pilsētu Meksikā (pa labi) no ASV (pa kreisi)]]

**Valsts robeža** ir līnija, caur kuru iet vertikāla plakne, un tā nosaka valsts teritoriju. 

Bieži vien, lai šķērsotu kādas valsts robežu, ir nepieciešama pase un/vai vīza, kas apliecina personas identitāti un tiesības šķērsot robežu. Papildus pasēm un vīzām šķērsojot robežas, ceļotājiem var būt nepieciešams arī cits dokuments, piemēram, ceļošanas atļauja (ETA), veselības apliecinājumi vai darba atļaujas. Dažas valstis pieder pie noteiktām savienībām vai organizācijām, piemēram, Eiropas Savienības Šengenas zonas, kur robežas starp dalībvalstīm ir atvērtas, un pārvietošanās ir brīvāka.

Valstis arī kontrolē savu robežu drošību, izmantojot robežsardzi, muitas dienestus un dažādas tehnoloģijas, piemēram, videonovērošanas sistēmas un elektroniskos barjeras. Šķērsojot robežu, var tikt pārbaudīti arī personas bagāža un transportlīdzekļi, lai novērstu nelegālu preču, ieroču vai vielu ievešanu valstī.

[thumb|300px|right|[Vācijas un Austrijas robeža. Abas valstis pieder Šengenas zonai, tāpēc robeža praktiski netiek apsargāta un to var brīvi šķērsot]]

Valsts robežu var veidot arī gaisa un jūras telpa, kuras izmantošanu kontrolē starptautiski nolīgumi un noteikumi. Šīs robežas ir svarīgas ne tikai migrācijas un tirdzniecības pārvaldībā, bet arī dabas resursu, piemēram, naftas vai zvejas resursu, aizsardzībā. Jūras robežas bieži vien ir sarežģītas un prasa rūpīgas sarunas starp valstīm, lai noteiktu ekskluzīvas ekonomiskās zonas un citus teritoriālos jautājumus.

## Latvijas valsts robeža
Latvijas valsts robeža nošķir Latvijas teritoriju no kaimiņvalstīm un starptautiskajiem ūdeņiem. Latvijas valsts robeža aptver sauszemes, jūras un gaisa telpas robežas.

Latvijas valsts robežu uzrauga Latvijas Republikas robežsardze.

## Ārējās saites
Gambija (nozīmju atdalīšana)

**Gambija** var būt:

* Gambija - valsts Rietumāfrikā
* Gambija (upe) - upe Rietumāfrikā
* Gambija (ciems) - ciems Valdgales pagastā
1764. gads

**1764**. () bija garais gads, kas sākās svētdienā.

## Notikumi

## Dzimuši
* 1. jūlijs — Johans Frīdrihs fon Reke, vācbaltiešu valsts ierēdnis, vēsturnieks, kolekcionārs (miris 1846. gadā)

## Miruši
* 30. marts — Pjetro Lokatelli (*Pietro Locatelli*), itāļu vijolnieks un baroka komponists (dzimis 1695. gadā)
* 16. jūlijs — (j.s., pēc v.s. 5. jūlijā) — Ivans VI (*Иван VI*), Krievijas imperators (dzimis 1740. gadā) 
* 12. septembris — Žans Filips Ramo (*Jean-Philippe Rameau*), franču komponists (dzimis 1683. gadā)
* 26. oktobris — Viljams Hogārts (*William Hogarth*), angļu gleznotājs un grafiķis (dzimis 1697. gadā)
* 20. novembris — Kristiāns Goldbahs (*Christian Goldbach*), vācu matemātiķis (dzimis 1690. gadā)
Gambijas karogs

**Gambijas karogs** ir viens no Gambijas nacionālajiem simboliem. Tas tika pieņemts . Tam ir trīs horizontālas joslas (sarkana, zila, zaļa), kuras savstarpēji tiek atdalītas ar šauru baltu joslu. Ideja par karoga izskatu pieder Gambijas gleznotājiem, bet tā dizains tika izstrādāts Londonas heraldikas valdē.
Gambijas ģerbonis

**Gambijas ģerbonis** ir viens no Gambijas simboliem. Tas tika pieņemts . Uz ģerboņa ir attēlotas divas lauvas, kuras tur cirvi un kapli un atbalsta vairogu, uz kura arī ir attēlots cirvis un kaplis. Cirvis un kaplis simbolizē gan Gambijas lauksaimniecību, gan divas galvenās tautas — fulus un mandinkus. Virs vairoga novietota ar palmu zaru pušķi rotāta bruņucepure, bet ģerboņa apakšā ir valsts devīze *Progress, Peace, Prosperity* ().

## Skatīt arī
* Gambijas karogs
Besarābijas guberņa

**Besarābijas guberņa** (, ) bija Krievijas impērijas Eiropas daļas dienvidrietumu guberņa, kas aizņēma daļu vēsturiskā Besarābijas apgabala. No 1812. līdz 1873. gadam tā oficiāli bija **Besarābijas apgabals** (*Бессарабская область*), bet no 1873. līdz 1917. gadam — guberņa.

Tā ietvēra Moldāvijas Kņazistes austrumu daļu kopā ar blakus esošajām Osmaņu impērijas pārvaldītajām teritorijām, ko Krievija anektēja ar Bukarestes līgumu pēc Krievu—turku kara (1806—1812). Guberņu likvidēja 1917. gadā, kad tika izveidota Valsts Nacionālā Asambleja, kas 1917. gada decembrī pasludināja Moldāvijas Demokrātisko Republiku. Tā 1918. gada aprīlī apvienojās ar Rumānijas Karalisti.

Aptuveni 65 % bijušās guberņas teritorijas tagad pieder Moldovas Republikai (ieskaitot separātisko Piedņestras Moldāvu Republiku); aptuveni 35 % teritorijas pieder Ukrainai.

## Ārējās saites
For The Gambia Our Homeland

"***For The Gambia Our Homeland***" () ir Gambijas valsts himna. Tā tika pieņemta 1965. gadā pēc valsts neatkarības iegūšanas. Himnas vārdu autore ir Virdžīnija Džūlija Hova (*Virginia Julie Howe*), bet mūzikas autors - Džeremijs Frederiks Hovs (*Jeremy Frederick Howe*).

## Himnas vārdi
: For The Gambia, our homeland
: We strive and work and pray,
: That all may live in unity,
: Freedom and peace each day.
: Let justice guide our actions
: Towards the common good,
: And join our diverse peoples
: To prove man’s brotherhood.
: We pledge our firm allegiance,
: Our promise we renew;
: Keep us, great God of nations,
: To The Gambia ever true.

## Atsauces un piezīmes
Johans Nēskenss

**Johaness Jakobs Nēskenss** (; dzimis  Hēmstedē; miris  Alžīrijā) bija Nīderlandes futbolists un treneris. Spēlēja pussarga pozīcijā. Kā spēlētājs viņš bija svarīga Nīderlandes futbola izlases sastāvdaļa, kad tā ieņēma 2. vietu 1974. un 1978. gada Pasaules kausā. Viņš bija Franka Reikārda asistents Barcelona komandā, bet kopā ar Reikārdu tika atlaists 2007./08. gada sezonas beigās. No 2008. līdz 2009. gadam bija Nīderlandes B futbola izlases galvenais treneris.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Sasniegumi
**Ajax**

* Eredivisie: 1971–72, 1972–73
* KNVB beker: 1970–71, 1971–72
* Eiropas kauss: 1970–71, 1971–72, 1972–73
* Starpkontinentālais kauss: 1972
* Eiropas Superkauss: 1972, 1973

**Barcelona**

* Copa del Rey: 1977–78
* UEFA Kausu ieguvēju kauss: 1978–79

## Atsauces

## Ārējās saites
Gambija (upe)

**Gambija** () ir upe Rietumāfrikā, tek cauri Gvineju, Senegālu un Gambiju. Tās garums ir aptuveni 1120 km. Sākas no Futadžalona plato Gvinejā. Augštecē tā ir krāčaina, bet, nonāk zemienē, tā sāk mest lokus. Ietek Atlantijas okeānā. Lielākā pilsēta krastos ir Bandžula pie upes ietekas okeānā.

## Atsauces

## Ārējās saites
Frīdrihs II Lielais

**Frīdrihs II Hoencollerns** (), saukts arī par **Frīdrihu Lielo** (*Friedrich der Große*) un **Veco Frici** (*der alte Fritz*; dzimis , miris ) bija Hoencollernu dinastijas Prūsijas karalis un Brandenburgas kūrfirsts (kā **Frīdrihs IV**) no 1740. gada līdz savai nāvei 1786. gadā. 
Uzvarēdams Austriju Silēzijas karos un piedalīdamies Polijas dalīšanās, Frīdrihs nostiprināja Prūsijas stāvokli, 1772. gadā nomainīdams titulu *karalis Prūsijā* (*König in Preußen*) uz *Prūsijas karalis* (*König von Preußen*). Frīdrihs Lielais bija tipisks apgaismotās monarhijas pārstāvis, atbalstīja zinātni un mākslu.

## Dzīvesgājums
Dzimis Berlīnē karaļa Frīdriha Vilhelma I ģimenē. Bērnībā audzināts ļoti stingri, 18 gadu vecumā viņš kopā ar draugu Hansu fon Kati mēģināja bēgt uz Angliju, tomēr tika noķerts. Frīdrihs tika ieslodzīts Kistrinas cietoksnī un bija spiests noskatīties sava drauga fon Kates nāvessoda izpildē. 1733. gadā bez savstarpējas piekrišanas Frīdrihs tika izprecināts ar Braunšveigas princesi Elizabeti Kristīni. Līdz valdīšanas sākumam izveidoja ap sevi mākslinieku, aktieru un mūziķu trupu.

Pēc tēva nāves 1740. gadā kļuvis par karali, Frīdrihs uzsāka cīņu pret Austriju par Silēziju un pret Pragmātiskās sankcijas noteikumiem. Kā Frīdriha sabiedrotie piedalījās Lielbritānija un Hanoveres kūrfiste. Septiņgadu kara laikā iekaroja Silēziju, kaut arī Frīdriham nācās karot vienlaicīgi gandrīz ar visām tā laika lielvalstīm (Franciju, Austriju un Krieviju, Saksiju un Zviedriju). Uzvara cīņās nostiprināja Prūsijas autoritāti vācu valstu vidū un Prūsija no šī laika tika uzlūkota kā politiska lielvara.

Valsts stāvokli vēl vairāk nostiprināja piedalīšanās Polijas dalīšanās, kad lielākā daļa valsts teritorijas vairs nebija sašķelta. Frīdrihs II veica radikālus uzlabojumus valsts pārvaldē, izveidodams jauna tipa birokrātiju un ieviesdams vairākus netiešos nodokļus tiešo vietā. Veica radikālu ekonomikas pārveidi, bet Silēzijas iegūšana nodrošināja valsts ekonomikai nepieciešamās izejvielas. Frīdrihs Lielais ieviesa valstī reliģisko iecietību, sarakstījās ar Voltēru.

Atbalstīdams mākslu, Frīdrihs Lielais pats spēlēja flautu un ir 100 sonāšu un četru simfoniju autors. Viņa galma mūziķi bija Karls Filips Emanuels Bahs, Johans Joahims Kvancs un Francs Benda, bet Johans Sebastiāns Bahs Frīdriham par godu un pēc viņa tēmas radīja Muzikālais dāvinājums (*Musikalisches Opfer*). Frīdrihs Lielais uzaicināja uz Berlīnes akadēmiju Žozefu Lagranžu. Berlīnē darbojās arī Frančesko Algaroti, Žiljēns Ofrī de la Metrs, Pjērs Luijs de Mopertjī.

Mūža otro pusi Frīdrihs Lielais pavadīja Sansusī pilī Potsdamā, kur arī miris. Tika apglabāts Potsdamas garnizona baznīcā. Pēc Otrā pasaules kara Frīdriha Lielā mirstīgās atliekas pabija dažādās vietās, un tikai pēc Vācijas apvienošanās 1991. gadā Frīdrihs Lielais tika apglabāts kā un kur viņš to bija vēlējies — Sansusī pils vīnogulāju terasē, naktī, bez greznas ceremonijas.

## Ārējās saites
Vladislavs I

**Vladislavs I** var būt:

* Vladislavs I (*Ladislav Pohrobek*) (966/967-1025) - Bohēmijas karalis, arī Ungārijas karalis **Lāslo V** (*V. László*)
* Vladislavs I Hermanis (*Władysław I Herman*) (1040-1102) - Polijas kņazs
* Vladislavs I Elkonītis (*Władysław I Łokietek*) (1261-1333) - Polijas karalis
* Vladislavs I (*Vladislav I*) (?-1125) - Bohēmijas kņazs
* Stefans Vladislavs I (*Стефан Владислав*) (1233-1242) - Serbijas karalis
* Vladislavs I (*Vladislav I*) (1364-1377) - Valahijas princis
Ēriks Prīdss

**Ēriks Prīdss** (; dzimis , Stokholmā, Zviedrijā) ir zviedru dīdžejs un mūzikas producents.

2004. gadā Ēriks Prīdss izdeva singlu "Call On Me", kurā tika izmantots Stīva Vinvuda () singla "Valerie" sempls. Singla panākumi bija graujoši. Tas ieņēma Apvienotās Karalistes oficiāla topa 1. vietu piecas nedēļas pēc kārtas. Singls ieņēma arī Vācijas Top 100 pirmo vietu un palika tur 6 nedēļas.

Ēriks Prīdss ir pazīstams arī ar dziesmu "Proper Education", kas bija kaverversija Pink Floyd dziesmai "Another Brick In The Wall". Citi Prīdsa populārākie singli "Re-Match" un "Europa".

2008. gadā lielu popularitāti Eiropā guva singls "Pjanoo", kas kļuva par grāvēju Apvienotajā Karalistē, kur ieguva 2. vietu tikai ar ciparu lejupielādes rādītājiem vien. "Pjanoo" kļuva arī par European Dance Traxx 2008. gada dziesmu Nr. 1.

## Citi projekti
Pastarpināti mūzikas producēšanai, Ēriks Prīdss vada ierakstu leiblus Pryda, Pryda Friends un Mouseville, kas izdod lielāko daļu viņa mūzikas ierakstu. Ar ierakstu leiblu "Pryda" Prīdss izdod savu mūziku zem segvārda "**Pryda**", bet ar ierakstu leiblu "Mouseville" kā "**Cirez D**".

Līdz šim brīdim Prīdss ir uzstājies tikai Eiropā, jo viņš nevar pārvarēt bailes no lidošanas. Singls "Proper Education" 2008. gadā tika nominēts Grammy kā labākais remiksētais ieraksts.

## Citu projektu singli

## Diskogrāfija
### Singli

### Remiksi
* 2002: Outfunk - Echo Vibes (Eric Prydz Mix)
* 2002: Star Alliance - PVC (Eric Prydz Mix)
* 2003: Harry's Afro Hut - C'mon Lady (Eric Prydz Mix)
* 2003: Outfunk - Lost In Music (Eric Prydz Remix)
* 2003: Steve Angello - Voices (Eric Prydz Remix)
* 2003: SNAP! vs Motivo - The Power (Of Bhangra) (Eric Prydz Remix)
* 2003: M Factor - Come Together (Eric Prydz New Vocal Mix)
* 2003: M Factor - Come Together (Eric Prydz Dub)
* 2003: The Attic - Destiny (Eric Prydz Remix)
* 2003: Futureshock - Pride's Paranoia (Eric Prydz Remix)
* 2003: Smoked - Metropolis (Eric Prydz Remix)
* 2003: Pet Shop Boys - Miracles (Eric Prydz Remix)
* 2003: Par-T-One vs. INXS - I'm So Crazy (Eric Prydz Mix)
* 2003: Aloud - Sex & Sun (Eric Prydz Remix)
* 2004: Duran Duran - (Reach Up For The) Sunrise (Eric Prydz Mix)
* 2004: Shapeshifters - Lola's Theme (Eric Prydz Remix Edit)
* 2004: Mutiny - Holding On (Eric Prydz Mix)
* 2004: Alter Ego - Rocker (Eric Prydz Remix)
* 2005: Axwell - Feel The Vibe (Eric Prydz Remix)
* 2005: Howard Jones - And Do You Feel Scared (Eric Prydz Remix)
* 2005: Eric Prydz - In & Out (Eric Prydz Remix)
* 2006: Switch - A Bit Patchy (Eric Prydz Remix)
* 2006: Paolo Mojo 1983 (Eric Prydz Remix)
* 2006: Duran Duran - Nice (Main Mix)
* 2006: Duran Duran - Nice (Radio Mix)
* 2006: Double 99 - Ripgroove 2006 (Cirez D Mix)
* 2007: Dj MyR and Dj Blanca Morales - Fussions (Radio Mix)
* 2008: Sven Vath - The Beauty and the Beast (Eric Prydz Remix)
* 2008: Christian Smith & John Selway - Total Departure (Cirez D Mix)
* 2008: Paolo Mojo & Jim Rivers - Ron Hardy Said (Eric Prydz Remix)
* 2009: Sébastien Léger - The People (Eric Prydz Remix)

## Piezīmes un atsauces

## Ārējās saites

* Ērika Prīdsa oficiālā mājas lapa
* Ērika Prīdsa Discogs profils
* Eric Prydz Tribute
Sheridan

***Sheridan*** var būt:

* Šeridane — uzvārds sieviešu dzimtē;
* Šeridans — uzvārds vīriešu dzimtē.
Frīdrihs Augusts

**Frīdrihs Augusts** var būt:

* Augusts II Stiprais, kā Saksijas kūrfirsts - **Frīdrihs Augusts I** (*Friedrich August I.*, 1670 - 1733) - Polijas karalis, Saksijas kūrfirsts 
* Frīdrihs Augusts I (*Friedrich August I.*, 1750 - 1827) - Saksijas kūrfirsts (kā **Frīdrihs Augusts III**), vēlāk karalis, Polijas hercogs
European Dance Traxx

**European Dance Traxx** jeb **European Top 100 Dance Traxx** ir Eiropas klubu un deju mūzikas tops, kurš apkopo Eiropā populārāko deju mūzikas un kluba mūzikas singlus. To veido Vācu kompānija "Music Information Services" (m.i.s.) sadarbībā ar 2500 dīdžejiem un 350 deju mūzikas veikaliem visā Eiropā.

## Topu saraksts
"Music Information Services" apkopo sekojošus topus:
* European Dance Traxx (Top 100)
* Global Dance Traxx (Top 200) 
* European Urban/Black Dancefloor Chart

## Izmantoto topu uzskaitījums

## Ārējās saites
* Music Information Services oficiālā mājas lapa
* Pilna Top 100 pasūtīšanas veidne 

## Piezīmes un atsauces
Artefakts

**Artefakts** ( — ‘mākslīgi izveidots’) ir parādība, process vai priekšmets, kura rašanos nevar izskaidrot ar dabiskiem cēloņiem. Artefakti ir lietas vai materiālās kultūras aspekti, kas atšķiras no kultūras vērtībām un normām.

## Kompresijas artefakts

Lietojot zudumradošas saspiešanas (*lossy compression*) metodes ar lielu kompresijas pakāpi, datos (attēli, audio vai video) veidojas kompresijas artefakti. Attēlos (jpg) tie parasti ir kā taisnstūrveida laukumi ar vienādu krāsu, kas parasti koncentrējas pie vietām kur ir liels kontrasts. Video (mpg) attēlos artefakti ir līdzīgi, tikai tie vēl var kustēties līdzi kontrastainajām vietām un izsmērēties pa ekrānu (tas ir retāk). Skaņas failos (mp3) artefakti bieži vien ir saklausāmi kā metāliska skaņa.

## Mikroskopijas artefakts
thumb|AFM attēls ar ''tip imaging'' artefaktiem.
Mikroskopijas metodēs (pamatā elektronmikroskopija un SPM) artefakti ir mikroskopa attēlā redzamie veidojumi, kas neeksistē (vai eksistē citā paskatā) novērotajā objektā. AFM artefakti pamatā ir divu veidu:
* veidojumi, kas neeksistē apskatāmajā objektā un ir radušies slikti noregulētu mikroskopa parametru dēļ (šie galvenokārt ir oscilācijas, kas rodas ja ir pārāk liels Z skenera atgriezeniskās saites koeficients)
* veidojumi, kuru forma un izmēri attēlā ir izkropļoti. Tādi parasti rodas, apskatot veidojumus, kuru izmēri ir līdzīgi adatas gala izmēriem, un pie ļoti stāvām šķautnēm (*tip imaging*). Te arī var pieskaitīt regulāri atkārtojošas struktūras, kas rodas no tā, ka adata pie virsmas skaras klāt vairāk kā vienā vietā, tādējādi viens dabā esošs veidojums parādās kā vairāku tuvu esošu veidojumu kopa.

## Artefakts bioloģijā
Artefakts bioloģijā ir nepareizi interpretēts fakts, kas rada maldinošu informāciju.

Piemēram, konstatēts fakts — kādas grūti nosakāmas augu sugas izplatība ir konstatēta tikai ap lielākajām pilsētām, no kura izdarīts kļūdains secinājums — tātad sugai patīk lielas pilsētas. Papētot sīkāk, noskaidrojas, ka šajās pilsētās suga atrasta, jo tajās ir mācību iestādes, kurās mācās un dzīvo studenti, kas pēta šo sugu, tāpēc arī nokartēta šajās pilsētās. Tā kā nespeciālistam suga grūti atšķirama, nav informācijas par sugas atradnēm laukos. Patiesībā tā ir plaši izplatīta suga gan ap pilsētām, gan laukos. Tātad tas, ka suga plaši izplatīta pilsētās un tai patīk lielas pilsētas, tādēļ, lai to aizsargātu, jānodrošina šādi apstākļi, ir artefakts.
Pāvels Mihadjuks

**Pāvels Mihadjuks** (dzimis ) ir bijušais Latvijas futbola aizsargs.

2008. gadā Mihadjuks no FK Rīga pārcēlās uz FK Ventspils, kad "FK Rīga" sākās finansiālas problēmas. 2009. gada sākuma viņš bija izīrēts Skotijas klubam *[[Inverness Caledonian Thistle F.C.]]*. Pēc pussezonas viņš atgriezās FK Ventspils, bet 2010. gada februārī pievienojās Dundee United, taču sastāvā nespēja nostiprināties un 2010. gada jūlijā pievienojās savam bijušajam klubam FK Liepājas Metalurgs. 2011. gadā ticis atzīts par Latvijas Virslīgas gada labāko aizsargu.

2009. gada 12. augustā debitējis Latvijas izlases sastāvā draudzības spēlē pret Bulgāriju, kopā Latvijas izlasē aizvadījis 16 spēles un guvis 1 vārtus.

## Atsauces

## Ārējās saites
Dienvidu kiangs

**Dienvidu kiangs** (*Equus kiang polyodon*) ir kianga (*Equus kiang*) pasuga, kas ir mazākā no visām kianga pasugām. Tā augums skaustā ir 100—105 cm. 

Dienvidu kiangs ir visapdraudētākais no kiangiem. Vēl nesen tika uzskatīts, ka dienvidu kiangs ir izmiris, līdz 1994. un 1995. gadā tas tika novērots Sikimas štatā Indijā. Dienvidu kiangi šobrīd apdzīvo 200 km² platību Sikimas plakankalnē, kur robežojas Tibeta un Indija. Reģionam nav piemērots dabas lieguma statuss un šobrīd tas ir armijas pārraudzībā, tādēļ ir ļoti grūti iegūt datus par dienvidu kiangu populāciju. Kiangu novērošana tika veikta no Indijas puses 1994. gada novembrī un 1995. gada maijā. Tika atrasti divi kiangu bari, un dzīvnieki, izņemot kumeļus, tika saskaitīti. Pieskaitot klāt aptuveno kumeļu skaitu, zinātnieki uzskata, ka Sikimas rajonā Indijas pusē dzīvo 75—120 dienvidu kiangu. Zinātniekiem nav nekādu datu par dienvidu kiangu populāciju Ķīnas pusē, bet savvaļas ēzeļi ir redzēti reizēm ieklejojam Nepālā. 

Sikima plakankalnes reģions ir viens no bagātākajiem ūdens resursu rajoniem Tibetas plakankalnē. Vasaras sausajā periodā Indijas zemnieki uz šo rajonu dzen ganīties savus mājlopus, kas konkurē ar kiangiem uz ierobežoto veģetācijas un ūdens resursiem. Zemnieki, lai padzītu kiangus, norobežo ūdenstilpes ar aplokiem, ierobežojot kiangu iespējas padzerties. Dienvidu kiangs nav nevienā pasaules zoodārzā, un tā pastāvēšana ir īpaši apdraudēta.

## Atsauces
Kovaļovs

**Kovaļovs** (, no *коваль* — 'kalējs'; sieviešu dzimtē **Kovaļova** (*Ковалёва*)) ir krievu cilmes uzvārds. Cilvēki ar šo uzvārdu:

* Aleksejs Kovaļovs (*Алексей Ковалёв*; 1973) — Krievijas hokejists;
* Andrejs Kovaļovs (1989) — Latvijas futbolists;
* Pāvels Kovaļovs (1990—2015) — Latvijas vieglatlēts;
* Vladislavs Kovaļovs (*Владислав Ковалёв*; 1994) — Baltkrievijas šaha lielmeistars;
Eltermanis

**Eltermanis** ( — 'vecākais'; sieviešu dzimtē **Eltermane**) ir vācu cilmes uzvārds. Cilvēki ar šo uzvārdu:

* Anna Eltermane (1929) — latviešu tekstilmāksliniece;
* Erna Eltermane-Miķelsone (1912—1994) — latviešu vieglatlēte un basketboliste;
* Māris Eltermanis (1981) — latviešu futbolists;
* Fricis Virsaitis (Fricis Eltermanis, 1882—1943) — latviešu ģenerālis.
Kaukāzs (kalni)

**Kaukāzs** vai **Kaukāza kalni** ir kalnu sistēma starp Melno jūru un Kaspijas jūru uz Āzijas un Eiropas robežas, Kaukāza reģionā. Galvenā grēda Lielais Kaukāzs stiepjas aptuveni 1100 km garumā no Tamaņas pussalas ziemeļrietumos līdz Abšeronas pussalai dienvidaustrumos. Augstākā virsotne ir Elbruss (5642 m vjl). Nedaudz uz dienvidiem 600 km garumā stiepjas otra galvenā grēda — Mazais Kaukāzs. Lielo un Mazo Kaukāzu savieno Lihas grēda, kas atdala Kolhīdas zemieni rietumos no Kūras baseina un Kūras-Araksas zemienes austrumos. Ziemeļpusē Kaukāza kalniem piekļaujas Terekas-Kumas zemiene ziemeļaustrumos, Stavropoles augstiene ziemeļos un Kubaņas-Pieazovas zemiene ziemeļrietumos. Dienvidrietumos Kaukāza kalniem piekļaujas Armēnijas kalniene, bet dienvidaustrumos Mazā Kaukāza turpinājums ir Tališu kalni.

Kaukāza kalni izvietojušies četru valstu — Azerbaidžānas, Armēnijas, Gruzijas un Krievijas —, kā arī triju pašpasludinātu, bet starptautiski neatzītu valstu — Abhāzijas, Dienvidosetijas un Kalnu Karabahas — teritorijās. Lielākās pilsētas ir Baku, Tbilisi un Erevāna.

## Kalnu grēdas
thumb|upright=1.0|left|Kaukāza kalnu satelītattēls
Kaukāza kalnus veido divas izteiktas kalnu grēdas — Lielais Kaukāzs un Mazais Kaukāzs, bet ir arī daudzas grēdas, kas ir vēl mazākas par Lielo un Mazo Kaukāzu. Lielais Kaukāzs ir galvenā grēda un tā stiepjas aptuveni 1100 km garumā no Tamaņas pussalas ziemeļrietumos līdz Abšeronas pussalai dienvidaustrumos. Nedaudz uz dienvidiem 600 km garumā stiepjas otra galvenā grēda — Mazais Kaukāzs. Lielo un Mazo Kaukāzu savieno Lihas grēda, kas atdala Kolhīdas zemieni rietumos no Kūras baseina un Kūras-Araksas zemienes austrumos.

Lielais Kaukāzs ģeomorfoloģiski iedalās Rietumkaukāzā (no Melnās jūras līdz Elbrusam), Centrālajā Kaukāzā (no Elbrusa līdz Kazbekam) un Austrumkaukāzā (no Kazbeka līdz Kaspijas jūrai). Ietver ass grēdas (Galvenā Kaukāza grēda, Sānu grēda), kuestu grēdas, kā arī šķērsgrēdas un atzarus (Abhāzijas grēda), ko atdala starpkalnu ieplakas.

Mazajam Kaukāzam, atšķirībā no Lielā Kaukāza, nav vienas galvenās grēdas, bet tas veidojas no vairākām saposmotām grēdām. Virzienā no rietumiem uz austrumiem tās ir Meshetijas grēda, Trialetas grēda, Somhetas grēda, Sevana grēda vai Šahdags, Murhuza grēda, Murovdags vai Mravas grēda un Karabahas grēda.

## Augstākās virsotnes
Kaukāza kalnos astoņas virsotnes ir augstākas par 5000 metriem virs jūras līmeņa. Tās ir šādas:

## Atsauces

## Ārējās saites
Virsaitis (nozīmju atdalīšana)

**Virsaitis** var būt:
* Virsaitis — indiāņu cilts vadonis
* Virsaitis (karakuģis) — Latvijas karakuģis
* Fricis Virsaitis — latviešu ģenerālis (1882.—1943.)
Austrumu kiangs

**Austrumu kiangs** (*Equus kiang holdereri*) ir kianga (*Equus kiang*) pasuga, kas ir vislielākais no visām kianga pasugām. Augums skaustā ir apmēram 1,42 m.

Austrumu kiangi nosacīti tiek uzskatīti par grupu, kurai ir visdrošākās izdzīvošanas iespējas, jo pasaules zoodārzos mitinās tieši austrumu kiangi. Ir zināms, ka pasaules zoodārzos mīt apmēram 74 austrumu kiangi. Domājams, ka Ķīnas zoodārzā mīt vēl 4 kiangi, bet dati nav pārbaudāmi, toties Indijas zoodārzos nav neviena kianga. Rīgas zoodārzā ir viena no lielākājām austrumu kiangu saimēm pasaulē. Par austrumu kiangu populāciju savvaļā ir ļoti ierobežota informācija, jo austrumu kiangs savvaļā dzīvo tikai Ķīnas teritorijā. To skaits varētu būt apmēram 10 000—30 000 kiangu, kas mitinās Arjin Kalnu dabas rezervātā. Ķīnā

## Atsauces

## Ārējās saites
* Video: Austrumu kiangs
Francs Bekenbauers

**Francs Antons Bekenbauers** (; dzimis , miris ) bija Vācijas futbola treneris un bijušais spēlētājs, saukts par ***der Kaiser*** (Ķeizars) sava elegantā spēles stila, līdera dotību, vārda "Francs" (atgādina Austrijas imperatoru Franci Jozefu) un viņa dominanci futbola laukumā. Viņš atzīts par visu laiku labāko Vācijas futbolistu un vienu no diženākajiem futbolistiem spēles vēsturē.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Bekenbauers bija vispusīgs spēlētājs, savu karjeru sāka kā pussargs, bet vēlāk spēlēja arī citās pozīcijās. Neierasti aizsardzības spēlētājam, viņam piemita augsta līmeņa bumbas pārvaldīšanas tehnika un laukuma pārredzēšanas spēja. Viņam bieži piedēvē aizsardzības pozīcijas un spēles stila *[[Libero (futbols)|libero]]* ieviešanu modernajā futbolā.

Divreiz atzīts par Eiropas Gada futbolistu, viņš aizvadīja 103 spēles Rietumvācijas izlasē un spēlēja trijos Pasaules kausa turnīros. 1974. gadā viņš ieguva Pasaules kausu, būdams komandas kapteinis un 1990. gadā to atkārtoja kā komandas galvenais treneris. No 1974. līdz 1976. gadam ar Minhenes "Bayern" klubu viņš trīs gadus pēc kārtas ieguva Eiropas kausu un Kausu ieguvēju kausu 1967. gadā. Bekenbauers ir vienīgais spēlētājs, kurš kā kapteinis ieguvis šo kausu trīsreiz. Pēc spēlētāja karjeras beigšanas viņš kļuva par kluba treneri un vēlāk par tā prezidentu. Viņš ir arī ASV Nacionālās Futbola slavas zāles biedrs.

1999. gadā IFFHS rīkotajā aptaujā par Eiropas Gadsimta spēlētāju viņš ieņēma otro vietu pēc Johana Kruifa un trešo vietu aiz Pelē un Kruifa IFFHS Pasaules Gadsimta futbolista aptaujā.

Bekenbauers ir bijis ietekmīga persona gan Vācijas, gan starptautiskajā futbolā. Viņš vadīja sekmīgo Vācijas pieteikumu rīkot 2006. gada Pasaules kausu un bija orgkomitejas vadītājs.

Francs Bekenbauers nomira 2024. gada 7. janvārī 78 gadu vecumā, to viņa ģimene paziņoja vēstulē, kas tika nosūtīta Deutsche Presse-Agentur.

## Sasniegumi

### Spēlētāja karjera
**Bayern Munich**

* Regionalliga Süd: 1964–65
* Vācijas Bundeslīga: 1968–69, 1971–72, 1972–73, 1973–74
* DFB Pokal: 1965–66, 1967–68, 1968–69, 1970–71
* Eiropas kauss: 1973–74, 1974–75, 1975–76
* Eiropas Kausu ieguvēju kauss: 1966–67
* Starpkontinentālais kauss: 1976

**Hamburger SV**

* Vācijas Bundeslīga: 1981–82

**New York Cosmos**

* Ziemeļamerikas futbola līga: 1977, 1978, 1980

**Rietumvācija**

* FIFA Pasaules kauss: 1974
* Eiropas čempionāts futbolā: 1972

### Trenera karjera
**Rietumvācija**

* FIFA Pasaules kauss: 1990

**Marseille**

* Francijas 1. līga: 1990–91

**Bayern Munich**

* Vācijas Bundeslīga: 1993–94
* UEFA kauss: 1995–96

### Individuālie sasniegumi

* Ballon d'Or: 1972, 1976
* Vācijas gada futbolists: 1966, 1968, 1974, 1976
* FIFA Pasaules kausa labākais jaunais spēlētājs: 1966
* FIFA 100

## Atsauces

## Ārējās saites
2008. gada Zelta bumba

[thumb|2008. gada '''[Zelta bumbas** ieguvējs Krištianu Ronaldu.]]

**2008. gada Zelta bumba*', ko pasniedz labākajam [[futbols|futbolistam]] pasaulē, pēc starptautiskas sporta žurnālistu žūrijas lēmuma tika piešķirta [[Krištianu Ronaldu]].

Ronaldu bija trešais [[Portugāle]]s futbolists pēc [[Eusebiu]] ([[Zelta bumba 1965|1965]]) un [[Luišs Figu|Luiša Figu]] ([[Zelta bumba 2000|2000]]), kurš ieguvis šo balvu. Viņš bija ceturtais [[Manchester United FC|Mančestras "United"]] spēlētājs, kurš to ieguvis. Pirms viņa to saņēma [[Deniss Lovs]] ([[Zelta bumba 1964|1964]]), [[Bobijs Čarltons]] ([[Zelta bumba 1966|1966]]) un [[Džordžs Bests]] ([[Zelta bumba 1968|1968]]).

== Balsojums ==


Bez minētajiem spēlētajiem vēl tika nosaukti, bet balsis neieguva: [[Karīms Benzemā]], [[Pepi]], [[Luka Toni]], [[Rafaels van der Vārts]] un [[Jurijs Žirkovs]].

== Atsauces ==


== Ārējās saites ==
* [https://web.archive.org/web/20090319142513/http://www.francefootball.fr/FF/Ballon_Or_home.html *France Football'' oficiālā Ballon d'Or lapa]
Staņislavs Pihockis

**Staņislavs Pihockis** (dzimis , Rīgā) ir Latvijas futbola aizsargs. 2009. gada sezonā spēlēja Bulgārijas futbola klubā Varnas "Černo More", bet šobrīd spēlē Latvijas futbola klubā FB Gulbene-2005.

## Atsauces

## Ārējās saites